২০০৮ সালের ২৭ নভেম্বর তারিখে অস্ট্রেলিয়ার ব্রিসবেন-ভিত্তিক বিমান পরিষেবা দানকারী প্রতিষ্ঠান স্কাইএয়ারওয়ার্ল্ডের সাথে একটি চুক্তি সম্পাদিত হয় তাদের বিমান পরিষেবা ব্যবস্থাপনা পরিচালনা দক্ষতার সুবিধা গ্রহণের ও একটি এমব্রার ইআরজে-১৯০ (Embraer ERJ-190) দ্বারা যাত্রী পরিবহন করার জন্য, তবে ২০০৯ সালের মার্চ মাসে স্কাইএয়ারওয়ার্ল্ডের কার্যক্রম বন্ধ হয়ে যায়। তিমুর এয়ারের প্রতিষ্ঠাতা জেরেমিয়াস ডেসোসা তিমুর-লেস্টি সরকারকে নতুন এই বিমান সংস্থাটির ১০% মালিকানার ভাগ দিয়েছিলেন।

২০১২ সালের এপ্রিল মাসে বিমান সংস্থাটি যুক্তরাজ্যের লন্ডন ভিত্তিক বিমান পরিষেবা সম্পর্কিত পরামর্শ দানকারী প্রতিষ্ঠান এভিকন ওয়ার্ল্ডওয়াইড লিমিটেডের সাথে একটি সমঝোতা স্মারক স্বাক্ষর করে এবং এভিকন ওয়ার্ল্ডওয়াইড লিমিটেডের ব্যবস্থাপনা পরিচালক জেমস স্টুয়ার্ট কিমকে তাদের নতুন সিইও হিসেবে নিয়োগ দান করে। ২০১২ সালের মে মাসে বিমান সংস্থাটি স্বল্প যাত্রী বহণ করায় পৃষ্ঠপোষকতার অভাবে দিলি-ডারউইন রুটে স্যাব ৩৪০-এর কার্যক্রম বন্ধ করে দেয়। ঐ একই মাসে বিমান সংস্থাটি দিলি-ডারউইন রুটের জেট সরঞ্জামের সাহায্যে বিমান পরিষেবা কার্যক্রম চালিয়ে যাবার উদ্দেশ্যে একটি অপ্রচলিত অপারেটরের সাথে একটি চুক্তি স্বাক্ষর করে এবং একই সাথে আশা প্রকাশ করে তাদের পূর্ব পরিকল্পনা অনুযায়ী অন্যান্য রুটেও পরিষেবা শুরু করার।

বহর
পরিসমাপ্তি
গন্তব্য
ইতিহাস